open-index/open-wikipedia-markdown huggingface dataset:
მექსიკის ეროვნული საფეხბურთო ნაკრები

**მექსიკის ეროვნული საფეხბურთო ნაკრები** — წარმოადგენს მექსიკას სხვადასხვა საფეხბურთო სანაკრებო ტურნირებზე. მას მართავ მექსიკის ფეხბურთის ფედერაცია. იგი არის ერთ-ერთი უძლიერესი ნაკრები კონკაკაფის ჩემპიონატზე. იგი ასევე ითვლება ერთ-ერთ უძლიერესად ჩრდილოეთ და ცენტრალურ ამერიკაში.

## მსოფლიო ჩემპიონატების სტატისტიკა 
## ამჟამინდელი შემადგენლობა 
შემადგენლობა 2014 წლის მსოფლიო ჩემპიონატზე.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რეკორდები
### ჩატარებული მატჩების რაოდენობა 
### ბომბარდირები 
## რესურსები ინტერნეტში
* Official Site of the Federacion Mexicana de Fútbol 
* RSSSF archives and results

კატეგორია:ჩრდილოეთ ამერიკის ეროვნული საფეხბურთო ნაკრებები
ლა სტამპა

**ლა სტამპა** (*იტალ*. - La Stampa)  —  იტალიის ერთ-ერთი ყველაზე ცნობილი და ყველაზე უფრო გავრცელებული გაზეთი. ეს გაზეთი გამოდის ტურინში და ეკუთვნის ფიატის ჯგუფს (იხ. ანიელის ოჯახი).

გაზეთი 1867 წელს დაარსდა სახელწოდებით „გაზეტა პიემონტეზე“. 1895 წელს ეს გაზეთი ალფრედო ფრასატიმ იყიდა, რომელმაც მას ახალი სახელი „ლა სტამპა“ დაარქვა. სწორედ ალფრედო ფრასატის ხელში მოიპოვა ამ გამოცემამ საყოველთაო პოპულარობა. მუსოლინის რეჟიმის მხარდაჭერით განხორციელებული ჯაკომო მატეოტის მკვლელობის კრიტიკის გამო ალფრედო ფრასატი იძულებული გახდა გამომცემლის პოზიცია დაეთმო და რედაქცია ჯოვანი ანიელის მიჰყიდა.

2006 წელს „ლა სტამპა“ იყო ერთ-ერთი იმ გაზეთთაგანი, რომლებმაც მუჰამედის კარიკატურები გამოაქვეყნა.

## რესურსები ინტერნეტში 
* გაზეთ „ლა სტამპას“ - ოფიციალური საიტი

კატეგორია:იტალიის გაზეთები
კატეგორია:იტალიურენოვანი გაზეთები
ლა რეპუბლიკა

მინი|250პქ|გაზეთის ლოგო
**ლა რეპუბლიკა** (, ხოლო ქართ. *რესპულიკა*) — იტალიის ერთ-ერთი გავლენიანი გაზეთი, დაარსებული 1976 წლის 14 იანვარს. მას გამოსცემს „გრუპო ლ´ ედიტორიალე ესპრესო“.

## რესურსები ინტერნეტში 
* „ლა რეპუბლიკა“ — ოფიციალური საიტი

კატეგორია:იტალიის გაზეთები
კატეგორია:იტალიურენოვანი გაზეთები
კასპარ კაპარონი

**გასპარე „კასპარ“ კაპარონი** () (დ. 1 აგვისტო, 1964, რომი) — იტალიერი მსახიობი.

## ბიოგრაფია
კასპარ კაპარონი 18 წლის იყო, როდესაც მან დაიწყო, ჯუზეპე პატრონი გრიფის ხელმძღვანელობის ქვეშ, თეატრში თამაში. 1984 წელს მან ითამაშა დარიო აპჟენტოს ფილმში „ფენომენი“. შემდეგ მან ითამაშა ფილმებში: 
*„Colpi di luci“ (1985)
*„Gialloparma“ (1999)
*„Encantado“ (2002),
*„მონეცის დაბრუნება“ (2005)
* „ორი ოჯახი“ და „Il sole nero“ — ორივე 2007 წელს.

ის აგრეთვე თამაშობს სხვადასხვა ტელე-სერიალებში, რომელთა შორისაა: „Ricominciamo“ (2000), „Piccolo mondo antico“, „Incantesimo 4“ (2001), „Elisa di Rivombrosa“ (2003), „La caccia“ (2005), „Capri“ (2006).

2007 წელს კაპარონმა ითამაშა მინისერიალში „ქალბატონი დეტექტივი“, და სამომავლოდ აპირებს „კომისარ რექსისა“ და „Capri 2“-ში გადაღებას.
[350px|left|thumb|კასპარ კაპარონი  [დენის ძიკი|დენის ძიკთან და მარტინ ვაინეკთან ერთად.]]

## ფილმოგრაფია
### კინო
* „ფენომენი“ (1984), რეჟისორი — დარიო არგენტო ()
*„Colpi di luci“ (1985), რეჟისორი — ენცო ჯ. კასტელარი (Enzo G. Castellari)
*„Gialloparma“ (1999), რეჟისორი — ალბერტო ბევილაკვა (Alberto Bevilacqua)
*„Encantado“ (2002), რეჟისორი — კორადო კოლომბო (Corrado Colombo)
*„მონეცის დაბრუნება“ (2005), რეჟისორი — კარლო ვანძინა (Carlo Vanzina)
* „ორი ოჯახი“ (2007), რეჟისორები — ბარბარა ვალასი (Barbara Wallace) და  თომას ვოლფი (Thomas R. Wolfe)
* „Il sole nero“ (2007), რეჟისორი — კშიშტოფ ზანუსი

### ტელევიზია 
* „Addio e ritorno“ (1995), რეჟისორი — როდოლდო რობერტი (Rodoldo Roberti) — სატელევიზიო ფილმი
* „Tequila e Bonetti“ (2000), რეჟისორები — ბრუნო ნაპი (Bruno Nappi) და კრისტიან ი. ნაიბი II (Christian I. Nyby II); ეპიზოდი: „მოიპარა გული“ — სატელევიზიო სერიალი
* „La casa delle beffe“ (2000), რეჟისორი — პიერ ფრანჩესკო პინჯიტორე (Pier Francesco Pingitore) — სატელევიზიო მინისერიალი
* „Ricominciare“ (2000—2001), სხვადასხვა რეჟისორი — საპნის ოპერა
* „Piccolo mondo antico“ (2001), რეჟისორი — ჩინძია ტორინი (Cinzia TH Torrini) — სატელევიზიო სერიალი.
* „Incantesimo 4“ (2001), რეჟისორები — ალესანდრო კანი (Alessandro Cane) და ლეონარდო კასტელანი (Leandro Castellani) — სატელევიზიო სერიალი.
* „Elisa di Rivombrosa“ (2003), რეჟისორი — ჩინძია ტორინი (Cinzia TH Torrini) — სატელევიზიო სერიალი
* „La caccia“ (2005), რეჟისორი — მასიმო სპანო (Massimo Spano) — სატელევიზიო მინისერიალი
* „Provaci ancora Prof“ (2005), რეჟისორი — როსელა ლცო (Rossella Izzo); ეპიზოდი: „La mia compagna di banco“ — სატელევიზიო მინისერიალი
* „Capri“ (2006), რეჟისორები — ფრანჩესკო მარა (Francesco Marra) და ენრიკო ოლდოინი (Enrico Oldoini) — სატელევიზიო სერიალი
* „ქალბატონი დეტექტივი“ (2007), რეჟისორი — ჩინძია ტორინი (Cinzia TH Torrini) — სატელევიზიო მინისერიალი
* „კომისარი რექსი“ (2008), რეჟისორი — მარკო სერაფინი (Marco Serafini) — სატელევიზიო მინისერიალი
* „Capri 2“ (2008), რეჟისორები — ანდრეა ბარძინი (Andrea Barzini) და ჟორჯო მოლტენი (Giorgio Molteni) — სატელევიზიო სერიალი
* „Il giudice Mastrangelo 3“ (2009), რეჟისორი — ენრიკო ოლდოინი (Enrico Oldoini) — სატელევიზიო ფანტასტიკა

## რესურსები ინტერნეტში
*კასპარ კაპარონის ოფიციალური საიტი
*

კატეგორია:დაბადებული 1964
კატეგორია:იტალიელი მსახიობები
კატეგორია:დაბადებული 1 აგვისტო
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:რომში დაბადებულები
რაინდობა

მინი|რაინდები
მინი|მონტელის ბრძოლა (1369)
**რაინდობა** — სამხედრო-მსახურეული ფენა შუა საუკუნეების დასავლეთ და ცენტრალურ ევროპაში. რაინდობას მიეკუთვნებოდა ყველა საერო ფეოდალი, მაგრამ უმთავრესად ის მაინც წვრილი ფეოდალებისაგან შედგებოდა. რაინდობა პირველად იხსენიება X საუკუნის ბოლოს. ამ დროს რაინდობაში იგულისხმებოდნენ სამხედრო მსახურეულნი (უმთავრესად მხედრები), რომლებიც ფეოდალური დიდკაცობის ვასალები იყვნენ. ფეოდალური დაქსაქსულობის გაძლიერება ხელს უწყობდა რაინდთა უფლებების ზრდას, მათი პრივილეგიების განმტკიცებას. განსხვავება დიდკაცობასა და რაინდობას შორის თანდათან ქრებოდა.

XII საუკუნეში საერო ფეოდალების გარდა რაინდობაში შედიოდნენ რაინდულ-სასულიერო ორდენებში გაერთიანებული სასულიერო ფეოდალებიც. რაინდი, ჩვეულებრივ, ფეოდის მფლობელი უნდა ყოფილიყო. ეს განსაზღვრავდა რაინდთა მატერიალურ უზრუნველყოფას, შესაძლებლობას ჰყოლოდათ სალაშქრო ცხენები და ჰქონოდათ რაინდის შეიარაღება (მახვილი, ფარი, მუზარადი და სხვა), რაინდთა მთავარ საქმიანობას ომებში მონაწილეობა შეადგენდა, ომებს შორის რაინდები ეგრეთ წოდებულ ტურნირებში (რაინდული ასპარეზობანი) მონაწილეობდნენ. ცეცხლმსროლელი იარაღის გამოყენებამ გააქარწყლა რაინდის, როგორც მთავარი საომარი ძალის, მნიშვნელობა.

## რესურსები ინტერნეტში
## ლიტერატურა
* Cohen О., Histoire de la chevalerie en France..., P., 1949;
* Boutruche R., Seigneurie et féodalité, t. 1-2, P., 1968-70;
* Galitier L., La chevalerie. P., 1960;
* Duby G., Guerriers et paysans. P., 1973;
* Duby G., Hommes et structures du moyen age, P., 1973.

## სქოლიო
კატეგორია:რაინდობა
კატეგორია:წოდებები
მარტინ ვაინეკი

**მარტინ ვაინეკი** (; დ. ლეობენი, ავსტრია, 30 ივნისი, 1964 წელი) — ავსტრიელი თეატრისა და კინოს მსახიობი, ცნობილია ინსპექტორი ფრინც კუნცის როლით, ტელესერიალში „ინსპექტორი რექსი“. ის აგრეთვე ავსტრიაში აწარმოებს ღვინოს.

1983—1986 წლები ვაინეკი, პროფესორ იოსტის ხელმძღვანელობის ქვეშ, ეუფლებოდა სამსახიობო ხელობას.

1986 წლიდან ის იყო ვენის თეატრის „ჯგუფ 80“-ის წევრი და პატარა როლი, ლიფტის მომუშავე, შეასრულა ფილმში „Nachsaison“ (სეზონის შემდეგ).

1987 წელს მან მიიღო მონაწილეობა რეკლინგსჰაუსენის თეატრალურ ფესტივალში, სადაც გეორგ მიტენდრაინის სპექტაკლში „Der Lechner Edi schaut ins Paradies“ შეასრულა მთავარი როლი. 1988—1989 წლებში ვაინეკი თამაშობს იური სოიფერის სახელობის თეატრში, ვენაში, აგრეთვე იღებს მონაწილეობას სხვადასხვა თეატრალურ დადგმებში. ის აგრეთვე გვევლინება რეჟისორის, პროდუსერისა და დამდგმელის როლში. 1989 წელს, ტელესერიალ „Calafati Joe“-ში გადაღების შემდეგ, ის ხდება ჰერნალზერის თეატრის ხელმძღვანელი.

სამსახიობო კარიერის გარდა, მას ასევე, თავის ცოლთან — ევასთან ერთად, მოჰყავს ღვინო. ჰაილიგენბრუნის მახლობლათ, 3 ჰექტარზე გადაჭიმულია მისი ვენახი.

## ფილმოგრაფია 
* 1989: „Calafati Joe“ (სატელევიზიო სერიალი)
* 1999 — 2004, 2008-დან : „ინსპექტორი რექსი“ (სატელევიზიო სერიალი)
* 2004: „Silentium“
* 2005: „Grenzverkehr“
* 2006: „Unter weißen Segeln“ (ეპიზოდი: „Träume am Horizont“)
* 2007: „Die Rosenheim-Cops“ (ეპიზოდი: „Liebe bis zum Ende“)

## რესურსები ინტერნეტში 
* 
*  Link ORF 
*  Weinek als Weinbauer (ვაინეკი, როგორც ღვინოს მწარმოებელი)

კატეგორია:დაბადებული 1964
კატეგორია:ავსტრიელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
Just Stand Up

**Just Stand Up** - სიმღერა, რომელსაც ასრულებს სხვადასხვა შემსრულებელი. მათ შორის არიან: მერაია კერი, ბიონსე ნოულსი, შერილ კროუ, ფერჯი, მაილი საირუსი, რიანა, მელისა ეთერიჯი, აშანტი, ნატაშა ბედინგფილდი, კიშა კოული, ლიენ რაიმზი, კერი ანდერვუდი და სხვები.

## პოზიცია ჩარტებში 
კატეგორია:ბიონსე ნოულსის სიმღერები
კატეგორია:2008 წლის სინგლები
Crazy in Love

„**Crazy in Love**“ — ამერიკელი მომღერალ ბიონსე ნოულსის სადებიუტო სინგლი, ჩაწერილი რეპერ და ამჟამად მეუღლე ჯეი-ზისთან ერთად. სიმღერის ავტორები არიან პროდიუსერი რიჩ ჰარისონი, ბიონსე და ჯეი-ზი. იგი შეტანილია მომღერლის სადებიუტო სოლო ალბომში *Dangerously in Love*.

„Crazy in Love“ აშშ-ში გაიყიდა 2, ხოლო მსოფლიოში - 8.500.000-ზე მეტი ასლის ოდენობით და იქცა მსოფლიოს ყველა დროის ერთ-ერთ გაყიდვად სინგლად.

## სიმღერების სია 
;ამერიკული 12" გრამფირფიტა
# Krazy in Luv (Rockwilder-ის რემიქსი) – 4:12
# Krazy in Luv (Rockwilder-ის რემიქსი, ინსტრუმენტული) – 4:12
# Krazy in Luv (Adam 12 So Crazy-ს რემიქსი) – 4:30
# Krazy in Luv (Maurice's Nu Soul-ის რემიქსი) – 6:27
# Krazy in Luv (Juniors World-ის რემიქსი) – 8:09

;ამერიკული  CD მაქსი სინგლი
# Crazy in Love (სინგლის ვერსია) – 4:11
# Summertime – 3:53
# Krazy in Luv (Maurice's Nu Soul-ის რემიქსი) – 6:27
# Krazy in Luv (Rockwilder-ის რემიქსი) – 4:12
# Crazy in Love (ვიდეო)

;ამერიკული CD მაქსი სინგლი
# Crazy in Love (ალბომის ვერსია) – 3:55
# Crazy in Love (რეპის გარეშე) – 3:46
# Crazy in Love (სინგლის ვერსია) – 4:11

;ბრიტანული 12" გრამფირფიტა
# Crazy in Love (ალბომის ვერსია) – 3:55
# Crazy in Love (ინსტრუმენტული) – 3:55
# Krazy in Luv (Rockwilder-ის რემიქსი) – 4:12
# Krazy In Luv (Lego's Poontin Muzik dub) – 5:39

;ევროპული CD სინგლი
# Crazy in Love (სინგლის ვერსია) – 4:11
# Crazy in Love (ალბომის ვერსია) – 4:26

## სქოლიო
კატეგორია:ბიონსე ნოულსის სიმღერები
კატეგორია:2003 წლის სინგლები
კატეგორია:2003 წლის სიმღერები
კატეგორია:2015 წლის სინგლები
Darts of Pleasure

„**Darts of Pleasure**“ — შოტლანდიური ინდი-როკ ჯგუფ Franz Ferdinand-ის პირველი სინგლი, რომელიც Domino Records-ზე გამოიცა გაერთიანებულ სამეფოში — 2003 წლის 8 სექტემბერს და ჩრდილოეთ ამერიკაში — 2003 წლის 18 ნოემბერს.

სიმღერა მთავრდება გერმანული ტექსტით, რომლის ყველაზე ცნობილი ფრაზაა „Ich heiße Super Fantastisch!“ („მე მქვია სუპერ-ფანტასტიკური!“).

## სიმღერების სია 
: ყველგან, სადაც მითითებული არაა, წამყვანი ვოკალისტი არის ალექს კაპრანოსი.

;ბრიტანული სინგლი
* 7"
# „Darts Of Pleasure“ (ალექს კაპრანოსი, ნიკ მაკ-კართი)
# „Shopping for Blood“ (ალექს კაპრანოსი, ნიკ მაკ-კართი, პაულ ტომსონი)

* CD
# „Darts Of Pleasure“ (ალექს კაპრანოსი, ნიკ მაკ-კართი)
# „Van Tango“ (ალექს კაპრანოსი, ნიკ მაკ-კართი)
#* წამყვანი ვოკალისტი — ნიკ მაკ-კართი.
# „Shopping for Blood“ (ალექს კაპრანოსი, ნიკ მაკ-კართი, პაულ ტომსონი)

;აშშ და კანადა
* CD
# „Darts of Pleasure“ (ალექს კაპრანოსი, ნიკ მაკ-კართი)
# „Van Tango“ (ალექს კაპრანოსი, ნიკ მაკ-კართი)
#* წამყვანი ვოკალისტი — ნიკ მაკ-კართი.
# „Shopping for Blood“ (ალექს კაპრანოსი, ნიკ მაკ-კართი, პაულ ტომსონი)
# „Tell Her Tonight“ (დემო ვერსია) (ალექს კაპრანოსი, ნიკ მაკ-კართი)
#*  წამყვანი ვოკალისტი — ნიკ მაკ-კართი.
# „Darts of Pleasure“ (დემო ვერსია) (ალექს კაპრანოსი, ნიკ მაკ-კართი)

## რესურსები ინტერნეტში
* 

კატეგორია:Franz Ferdinand-ის სიმღერები
კატეგორია:2003 წლის სინგლები
კატეგორია:2003 წლის სადებიუტო სინგლები
კატეგორია:მრავალენოვანი სიმღერები
ნიკოლაი კოპერნიკი

**ნიკოლაი (მიკოლაი) კოპერნიკი** (, ; დ. 19 თებერვალი, 1473, ტორუნი, პრუსიის სამეფო — გ. 24 მაისი, 1543, ფრაუენბერგი, პრუსიის სამეფო) — პოლონელი და გერმანელი ასტრონომი, მათემატიკოსი, მექანიკოსი, ეკონომისტი და კანონიკოსი. სამყაროს ჰელიოცენტრული სისტემის შემქმნელი. 

## ბიოგრაფია
ნიკოლაი კოპერნიკი დაიბადა 1473 წლის 19 თებერვალს ვაჭრის ოჯახში. 1491-1495 წლებში სწავლობდა კრაკოვის უნივერსიტეტში, აგრეთვე იტალიის უნივერსიტეტებში: ბოლონიაში, პადუაშე, ფერარაში, სადაც ასტრონომიასთან ერთად მედიცინასა და სამართალს ეუფლებოდა. 24 წლისა აირჩიეს კანონიკოსად. 1503 წელს დაბრუნდა სამშობლოში, ქ. ლიძბარკში. 1512 წელს დასახლდა ქ. ფრომბორკში, სადაც 30 წელზე მეტ ხანს იცხოვრა. ახლაც ხშირად ნახულობენ ტურისტები ქალაქის ციხესიმაგრის ერთ-ერთ კოშკს, სადაც კოპერნიკი ცხოვრობდა და იქვე მოწყობილი ობსერვატორიიდან მნათობთა მდებარეობებს აკვირდებოდა. 

სამშობლოს დამოუკიდებლობისათვის მებრძოლი კოპერნიკი ჩაბმული იყო აქტიურ საზოგადოებრივ ცხოვრებაში. მოღვაწეობას ეწეოდა როგორც ექიმი, ეკონომისტი, ასტრონომი და სხვა. მისი მთავარი დამსახურებაა სამყაროს ჰელიოცენტრული სისტემის შექმნა. სამყაროს გეოცენტრული სისტემის რევიზიის შედეგად, რაც კოპერნიკის წინა პერიოდში დაიწყო და მსოფლიო ისტორიაში გეოგრაფიული აღმოჩენებით და სხვა მოვლენებით გამოწვეული დიდი გარდატეხის ეპოქას თანხვდა, კოპერნიკმა ცაზე დაკვირვებული მოვლენები აღწერა მზესთან დაკავშირებული ათვლის ახალი სისტემის თვალსაზრისით: აღიარა, რომ მზე წარმოადგენს ღედამიწის წრიული მოქცევის ცენტრს, და სხვა პლანეტებიც მზეს გარემოექცევიან. ამით მან მოხსნა ყველა შეუსაბამობა დაკვირვებულსა და გეოცენტრული თეორიით ნაკარნახევ შედეგებს შორის, რაც იმ დროისათვის გამოავლინა ცის მოვლენების გახშირებულმა დაკვირვებებმა ადრე მოფიქრებული მოძღვრება მან საბოლოოდ ჩამოაყალიბა თხზულებაში „ცის სფეროების გარემოქცევათა თაობაზე“ (), რომელიც გამოქვეყნდა 1543 წელს, მისი სიკვდილის წინა დღეებში. წიგნს დიდი შემეცნებითი მნიშვნელობა ჰქონდა, კერძოდ, დედამიწა, რომელიც მანამდე სამყაროს შუაგულში მოთავსებულ განსაკუთრებულ სხეულად წარმოედგინათ, კოპერნიკის მოძღვრების მიხედვით, რიგით პლანეტებთან იქნა გათანაბრებული; გამოირკვა, რომ დედამიწა და ცის სხეულები ერთსა და იმავე კანონებს ექვემდებარებიან; წამოიჭრა სამყაროს ერთიანობის იდეა. 

კოპერნიკმა პირველმა დააყენა საკითხი იმის შესახებ, რომ მეცნიერული თეორიები საგნების ჭეშმარიტ ბუნებას უნდა შეეფერებოდეს და არა საღვთო წერილს. მისი მოძღვრება საფუძველს ურყევდა რელიგიურ მსოფლმხედველობას. კოპერნიკის რევოლუციური შეხედულებები კათოლიკურმა ეკლესიამ მიიღო როგორც გამოწვევა ბრძოლაში. 1616 წელს ეკლესიამ აკრძალა კოპერნიკის წიგნი (აკრძალული იყო 1828 წლამდე). 

საქართველოში კოპერნიკის სახელი პირველად მოხსენიებული აქვს საქართველოს კათოლიკოს-პატრიარქ ანტონ I-ს სხვადასხვა თხზულებაში, კერძოდ, „სწავლათა კიდობანში“, რომელიც 1818 წელს რუსულაღ ითარგმნა.

## ხსოვნა
მის პატივსაცემად, მთვარის ერთ-ერთ კრატერს დაარქვეს კოპერნიკი.

## ლიტერატურა
*ჯიქია დ., კვირკველია გ., „კოპერნიკის ცხოვრება და მოღვაწეობა“, თბ, 1973

## რესურსები ინტერნეტში 
* ნიკოლაი კოპერნიკის ნამუშევრები პროექტ „გუტენბერგზე“.
* Nicolaus Copernicus Thorunensis.

## სქოლიო
კატეგორია:პოლონელი ასტრონომები
კატეგორია:XVI საუკუნის ასტრონომები
კატეგორია:XVI საუკუნის მათემატიკოსები
Ring Ring (ალბომი)

***Ring Ring***  — შვედურ პოპ-ჯგუფ ABBA-ს სადებიუტო სტუდიური ალბომი. იგი გამოვიდა 1973 წელს, ლეიბლ Polar Music-ზე, *** Björn Benny & Agnetha Frida***-ის სახელით. თავდაპირველი ტირაჟი შეზღუდული იყო, თუმცა დისკი ბელგიაში, ნიდერლანდებში, ნორვეგიასა და სამხრეთ აფრიკაში კომერციულად წარმატებული იყო

ავსტრალაზიაში ალბომი 1975 წელს გამოვიდა, მაგრამ ბრიტანეთში მხოლოდ 1992 წელს გამოიცა, ხოლო აშშ-ში - 1995 წელს.

## სიმღერების სია
**ორიგინალური სკანდინავიური გამოცემა**

*

**საერთაშორისო გამოცემა**

### ხელახალი გამოცემები და დამატებები
#### 1997 წლის ხელახალი გამოცემა
*Ring Ring*-ის რემასტერი გამოიცა 1997 წელს. სიმღერების სია ემთხვეოდა სტანდარტული საერთაშორისო გამოცემის ვარიანტს.

#### 2001 წლის ხელახალი გამოცემა
*Ring Ring*-ის 2001 წლის რემასტერის სია ემთხვევა საერთაშორისო გამოცემის სიას. დამატებულია სამი სიმღერა (პროდიუსერები - ანდერსონი/ულვეუსი):

#### 2005 წლის გამოცემა
2005 წელს ალბომის რემასტერი შევიდა სერიაში *The Complete Studio Recordings*. აგრეთვე შეტანილია დამატებითი სიმღერები (პროდიუსერები - ანდერსონი/ულვეუსი).

#### 2008 წლის გამოცემა
2008 წლის გამოცემაში შეტანილია იგივე სია, რაც *The Albums''-ში შეტანილ ვერსიაში, მაგრამ დამატებითი სიმღერები არ აქვს.

#### 2013 წლის გამოცემა
ალბომის ეს, დელუქს-გამოცემა, გამოვიდა დამატებითი სიმღერებით და DVD-ით.

**დამატებები** (პროდიუსერები - ანდერსონი/ულვეუსი):

**დამატებები - სიმღერების ადრეული ვერსიები** (პროდიუსერები - ანდერსონი/ულვეუსი):

**დამატებითი DVD** 

## რესურსები ინტერნეტში 
* 

## სქოლიო 
კატეგორია:ABBA-ს ალბომები
კატეგორია:1973 წლის სადებიუტო ალბომები
კატეგორია:Polar Music-ის ალბომები
მიონხენგლადბახი

**მიონხენგლადბახი** () — ქალაქი ჩრდილოეთ რაინ-ვესტფალიის მხარეში, გერმანია.

## იხილეთ აგრეთვე
*გერმანიის დიდი ქალაქების სია
## სქოლიო
კატეგორია:ჩრდილოეთი რაინ-ვესტფალიის ქალაქები
ბრნო

**ბრნო** (, ) — სიდიდით მეორე ქალაქი ჩეხეთის რესპუბლიკაში. 2006 წლის მონაცემებით ქალაქის მოსახლეობა არის 366 680. აქ არის განთავსებული ჩეხეთის საკონსტიტუციო სასამართლო, უზენაესი სასამართლო, უზენაესი ადმინისტრაციული სასამართლო, მთავარი ბრალმდებლის და ომბუდსმენის ოფისები.

## დაძმობილებული ქალაქები 
*  დალასი, აშშ.
*  კაუნასი, ლიეტუვა.
*  ლიდსი, ინგლისი.
*  ლაიფციგი, გერმანია.
*  პოზნანი, პოლონეთი.
*  რენი, საფრანგეთი.
*  სანქტ-პელტენი, ავსტრია.
*  შტუტგარტი, გერმანია.
*  უტრეხტი, ნიდერლანდები.
*  ვენა, ავსტრია.
*  ვორონეჟი, რუსეთი.
*  პლოვდივი, ბულგარეთი.

## რესურსები ინტერნეტში
* ოფიციალური საიტი
* ახალი ამბები
* ტურისტული ინფორმაცია 
* Brno at the official website of the Czech Republic .

## სქოლიო
კატეგორია:სამხრეთ მორავიის მხარის ქალაქები
T-80

**Т-80** - სსრკ-ს წარმოების ძირითადი საბრძოლო ტანკი. მსოფლიოში პირველი საშუალო ტანკი საერთო გაზოტურბინიანი გამაძლიერებლით. ტანკი შედიოდა სსრკ-ს შეიარაღებაში 1976 წელს. T-64-ზე დაყრდნობით ნიმუშების პირველი სერია შეიქმნა კიროვსკის ქარხანაში, ლენინგრადში. ტანკი რუსეთის გარდა შედის შემდეგი ქვეყნების შეიარაღებაში: უკრაინა, ბელარუსი, სამხრეთი კორეა, კვიპროსი და პაკისტანი. მისი მოდიფიკაცია, T-84 დღესდღეობით გამოდის უკრაინაში.

## რესურსები ინტერნეტში 
კატეგორია:ძირითადი საბრძოლო ტანკები
კატეგორია:იარაღიები ანბანის მიხედვით
ედგარ ალან პოს ეროვნული ისტორიული მუზეუმი

[right|270px|thumb|[ედგარ ალან პოს ეროვნული ისტორიული მუზეუმი ფილადელფიაში]]
**ედგარ ალან პოს ეროვნული ისტორიული მუზეუმი** მდებარეობს ამერიკაში, ქალაქ ფილადელფიაში (პენსილვანიის შტატი).

კატეგორია:ფილადელფიის მუზეუმები
მერკავა

**მერკავა** (מרכבה‎, ეტლი) — ძირითადი საბრძოლო ტანკების სერია, რომელიც შეიქმნა ისრაელში. სერიის პირველი ტანკი შეიქმნა 1979 წელს.

## რესურსები ინტერნეტში
* 

კატეგორია:ძირითადი საბრძოლო ტანკები
კატეგორია:იარაღიები ანბანის მიხედვით
პენდლის ალქაჯების სასამართლო პროცესი

[right|thumb|დანაშაულში ეჭვმიტანილი ორი ალქაჯი, ენ უიტლ (ჩატოქს) და მისი ქალიშვილი ენ რედფერნე. [უილიამ ჰარისონ აინსვორთი-ს ილუსტრაცია 1849 წლის ნოველიდან, *ლანკასტერის ალქაჯები*.]]

**პენდლის ალქაჯების სასამართლო პროცესი** (1612 წ) — 17-ე საუკუნის ინგლისის ისტორიის ეპიზოდი, ყველაზე ცნობილი და კარგად დოკუმენტირებული ალქაჯების სასამართლო პროცესი. თორმეტი განსასჯელი ცხოვრობდა ლანკაშაირში, პენდლ ჰილში. მათ ბრალი ედებოდათ ჯადოქრობის მეშვეოით ათი ადამიანის მკვლელობაში. 1612 წლის 17-19 აგვისტოს ათი მათგანი გაასამართლეს ლანკაშირის სასამართლოში სამლესბურის ალქაჯებთან და სხვებთან ერთად. ამ სასამართლო პროცესების სერია ცნობილი გახდა ლანკაშაირის ალქაჯების სასამართლოს სახელით. დარჩენილი ორიდან ერთ-ერთი მოგვიანებით იორკში 1612 წლის 27 ივლისს გაასამართლეს, ხოლო მეორე - ციხეში გარდაიცვალა. თერთმეტი მსჯავრდებულიდან ცხრა ქალი იყო, ორი კი კაცი; ათი ცნეს დამნაშავედ და ჩამოახრჩეს, ხოლო ერთი ცნეს უდანაშაულოდ.

ლანკაშაირის ალქაჯების სასამართლო მაშინდელი ინგლისისთვის უჩვეულო მოვლენა გახდა ორი მიზეზით: თომას პოთსმა, რომელსაც ეკავა სასამართლო კლერკის პოზიცია, ოფიციალურად გაასაჯაროვა სასამართლო პროცესის ჩანაწერები სახელწოდებით;  "ალქაჯების *საოცარი აღმოჩენა ლანკასტერის რეგიონში".*  ამასთანავე ჩამოხრჩობილი დამნაშავეების რაოდენობა: ცხრა ლანკასტერში ხოლო ერთი იორკში ბევრად სცდებოდა საშუალო სიკვდილ დასჯილ "ალქაჯთა" რაოდენობას ინგლისში. როგორც ცნობილია მეთხუთმეტედან მეთვრამეტე საუკუნის მანძილზე ინგლისში ხუთას ადამიანზე მეტი დასაჯეს სიკვდილით მსგავსი განსასჯელის გამო, ხოლო ეს პროცესი რომელიც შედგა 1612 წლის ზაფხულში სამი დღის მანძილზე და დასრულდა ათი მოკლულით, ამ რაოდენობის ორ პროცენტს შეადგენს. 

პენდლის ალქაჯებიდან ექვსი მათგანი მიეკუთვნებოდა ორი ოჯახიდან ერთს, რომლებსაც სათავეში ედგათ ხანშიშესული ოთხმოც წელს გადაცილებული ქალები. ორივე მათგანი სასამართლოზე წარდგა ოჯახის წევრების თანხლებით; ელიზაბეთ სოთერნსი (აგრეთვე ცნობილი როგორც დემდაიკი), მისი ქალიშვილი ელიზაბეთ დევაისი და მისი შვილიშვილები, ჯეიმს და ალიზონ დევაისები; მეორე ოჯახის უფროსს და დადანაშაულებულ ენ უიტლის (აგრეთვე ცნობილი როგორც ჩატოქსი) თან ახლავდა მისი ქალიშვილი ენ რედფერნი. სხვა განსასჯელები იყვნენ ჯეინ ბალქოქი და მისი ვაჟი ჯონ ბალქოქი, ელის ნატერი, ქეთრინ ჰიუვიტი, ელის გრეი, და ჯენეტ პრესტონი. ეს "ალქაჯთა" შემოსევა პენდლის ტერიტორიაზე შთაბეჭდილებას ტოვებს რომ ხალხი ამ რეგიონში ხშირად იყენებდა სხვადასხვა განკურნების მეთოდებს როგორიცაა მცენარეული რეცეპტები, თილისმები და ამულეტები რათა საკვები ფული ეშოვათ. მსგავსი პრაქტიკა ადვილს გახდიდა სხვებისთვის მკურნალები დაედანაშაულებინათ ჯადოქრობის გამოყენებაში. არსებობს ძლიერი თეორია რომ ჩატოქსების და დემდაიკების ოჯახებმა ერთმანეთი დაადანაშაულეს ჯადოქრობაში, რადგან ისინი ერთმანეთს ეჯიბრებოდნენ როგორც იმ რეგიონის მკურნალები და ორივე მხარე ცდილობდა მოწინააღმდეგის მოშორებას რათა საკუთარი ბიზნესი გაეუმჯობესებინა.

## სქოლიო
კატეგორია:ინგლისის ისტორია
კატეგორია:1612
კილო (ქართული ენა)

**კილო** — ზმნის ფორმა, რომელიც გვიჩვენებს, თუ როგორ უნდა იქნეს გაგებული ზმნით გამოხატული მოქმედება სინამდვილის თვალსაზრისით: უეჭველ ფაქტად, სასურველ-შესაძლებლად თუ შესასრულებლად. სხვადასხვა ენაში კილო სხვადასხვა რაოდენობისაა, ძირითადად გამოიყოფა სამი: თხრობითი, კავშირებითი და ბრძანებითი.

## თხრობითი კილო
თხრობითი კილო გვიჩვენებს, რომ ზმნით გამოხატული მოქმედება უნდა იქნეს გაგებული უეჭველ ფაქტად, რომელსაც ადგილი ჰქონდა წარსულში, ხდება ახლა ან მოხდება მომავალში: *(აკეთებდა, გააკეთა, გაუკეთებია, აკეთებს, გააკეთებს).*

## კავშირებითი კილო
კავშირებითი კილო ისეთ მოქმედებას გამოხატავს, რომელიც შესაძლებელია მომხდარიყო წარსულში, ხდებოდეს ახლა ან მოხდეს მომავალში: *((რომ) დაეწეროს, (რომ) წერდეს, (რომ) დაწეროს).*

## ბრძანებითი კილო
ბრძანებითი კილო გადმოგვცემს, რომ მთქმელს (I პირის) სურვილი უნდა იქნეს შესრულებული: *(გააკეთე! გააკეთეთ! გააკეთოს! გააკეთონ! გავაკეთოთ!).* შინაარს-ინტონაციურად II პირისადმი მიმართული ბრძანებითის ფორმა მრავალგვარია: იგი საკუთრივ ბრძანების გარდა, შეიძლება გამოხატავდეს თხოვნა-მუდარას *(მიშველეთ!),* დალოცვას *(კარგი კაცი გაიზარდე, შვილო),*, დარიგებას *(ფრთხილად იარე),* გამხნევებას *(გამაგრდი, გული არ გაიტეხო),* და სხვა, მაგრამ ყველა ბრძანებითი კილოს ფორმაა, მათ შორის გრამატიკულად განსხვავებაა არაა.

კატეგორია:გრამატიკა
მრგვალი ქანდაკება

**მრგვალი ქანდაკება** — სამგანზომილებიანი მოცულობისა და სივრცეში დამოუკიდებელი პლასტიკური მატერიალური მთლიანობის მქონე ქანდაკება. ბარელიეფისაგან განსხვავებით ფონთან სიბრტყობრივ ერთიანობას არ ქმნის. მრგვალი ქანდაკების ძირითადი სახეებია, სტატუა, ბიუსტი, სკულპტურული ჯგუფი. მრგვალი ქანდაკება გამიზნულია როგორც ერთი, ასევე რამდენიმე მხედველობითი კუთხისათვის, აგრეთვე წრიული დათვალიერებისათვის, რომლის დროსაც ნაწარმოების მხატვრულ-ესთეტიკური შინაარსი იხსნება სხვადასხვა ურთიერთშემავსებელ ასპექტში.

## ლიტერატურა
კატეგორია:ქანდაკება
ტილიანა

**ტილიანა** – მდინარე ხაშურის მუნიციპალიტეტში. მდინარე სურამულას მარცხენა შენაკადი. სათავე აქვს ლიხის ქედის აღმოსავლეთ კალთაზე. სიგრძე 18 კილომეტრი, აუზის ფართობი 45 კმ². მიედინება ძირითადად ცოცხნარის ტერიტორიული ორგანოს ტერიტორიაზე. მდინარე მიეკუთვნება კასპიის ზღვის აუზს. საზრდოობს მიწისქვეშა წყლებით და ბუნებრივი ნალექებით.

მდინარეს იცნობს ი. ა. გიულდენშტედტი, რომელიც საქართველოში იმყოფებოდა 1771-1772 წლებში.

## სქოლიო
კატეგორია:შიდა ქართლის მხარის მდინარეები
ბეღლეთი (ხაშურის მუნიციპალიტეტი)

**ბეღლეთი** — სოფელი საქართველოში, შიდა ქართლის მხარის ხაშურის მუნიციპალიტეტში (ქვიშხეთის თემი), ლიხის ქედის სამხრეთი ნაწილის აღმოსავლეთ კალთაზე. ზღვის დონიდან 800 მეტრი, ხაშურიდან 10 კილომეტრი. სოფელში დგას არქიტექტურული ძეგლი ბეღლეთის წმინდა გიორგის ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 22 ადამიანი.

## ისტორია 
ბეღლეთი პირველად ვახუშტი ბაგრატიონს აქვს მოხსენიებული. სოფელი გვიანდელ შუა საუკუნეებში სათავადო სააბაშიოს ქართლის კუთვნილ ნაწილში შედიოდა. 1865 წელს თავისი 7 კომლით სურამის უბნის ქვიშხეთის სასოფლო თემს ეკუთვნოდა.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ბულბულისციხე

**ბულბულისციხე** — სოფელი საქართველოში, შიდა ქართლის მხარის ხაშურის მუნიციპალიტეტში (ქვიშხეთის თემი), ლიხის ქედის აღმოსავლეთ კალთაზე, მდინარე შოლას (მტკვრის მარცხენა შენაკადი) სათავეში. ზღვის დონიდან 840 მეტრი, ხაშურიდან 12,5 კმ.

## დემოგრაფია
2014 წლის აღწერის მონაცემებით სოფელში ცხოვრობს 123 ადამიანი.

## ისტორია 
სოფლის სახელწოდება ახალია და წარმოდგება სოფლის განაპირას მდგარი ციხის სახელიდან. სოფელს ადრე ციხისძირი ერქვა. XVIII საუკუნეში აქ ქართლელ აბაშიძეთა ერთ-ერთი მთავარი რეზიდენცია იყო.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
აგნეტა ფელტსკუგი

**აგნეტა ფელტსკუგი** (; დ. 5 აპრილი, 1950, იენჩეპინგი, შვედეთი) – შვედი მომღერალი, სიმღერების ავტორი, შვედური ჯგუფ ABBA-ს ყოფილი სოლისტი.

## ბიოგრაფია 
აგნეტა პირველი შვილი იყო ინგვერ ფელტსკუგისთვის, მისი და, მონა ფელტსკუგი 1955 წელს დაიბადა. მანამ, სანამ ჯგუფ ABBA-ს შეუერთდებოდა, იგი საკმაოდ პოპულარული მომღერალი იყო შვედეთში. მისი სიმღერები ყოველთვის პოპულარობით სარგებლობდა და ალბომებიც კარგად იყიდებოდა. როგორც თვითონ ამბობდა ინტერვიუებში, მისი სიმღერები ძალიან რომანტიკული იყო, მელოდია კი სასიამოვნო და დასამახსოვრებელი.

1958 წელს, რვა წლის ასაკში აგნეტამ პიანინოს გაკვეთილებზე დაიწყო სიარული.

1966 წელს, 16 წლის აგნეტა ჯგუფ „Bernt Enghardt's Orchestra“-ს სოლისტი გახდა. 1967 წელს მან დაწერა სიმღერა „Jag var så kär“ (I Was So in Love), რომელიც ნომერ პირველ ჰიტად იქცა შვედეთში. შემდეგ მას მოყვა სხვა ალმომები და ჰიტები, რომელთა უმეტეს ნაწილსაც თავად აგნეტა წერდა. იგი ერთ-ერთი ყველაზე პოპულარული მომღერალი გახდა შვედეთში.

1972 წელს აგნეტამ ითამაშა მარიამ მაგდალინელის როლი, შვედურ მიუზიკლში „Jesus Christ Superstar“.

### პირველი ქორწინება 
1971 წლის, 6 ივლისს მან იქორწინა ბიორნ ულვეუსზე. ამ ქორწინებიდან მას ორი შვილი ჰყავს, ლინდა ელინ ულვიუსი და პეტერ კრისტენ ულვიუსი.

წყვილი დაშორდა 1978 წელს და აგნეტა სახლიდან შობის ღამეს 1978 წლის 25 დეკემბერს წავიდა. აგნეტა და ბიორნი შეთანხმდნენ, რომ მათ პირად უთანხმოებას ჯგუფისთვის ხელი არ უნდა შეეშალა.

### ABBA 
1975 წელს, მას შემდეგ რაც აგნეტა ჯგუფ ABBA-ს შეუერთდა, მან გამოუშვა ახალი ალბომი შვედურ ენაზე "Elva kvinnor i ett hus" (Eleven Women in A House).

მიუხედავად იმისა, რომ იმ დროისთვის ABBA უკვე ძალიან პოპილარული იყო შვედეთში და მთელ მსოფლიოში აგნეტას სიმღერები მაინც მოწინავე პოზიციებზე იყო სხვადასხვა მუსიკალურ ჩარტებში. ამ ყველაფრის გათვალისწინებით აგნეტა ფელტსკუგი ყველაზე წარმატებული მომღერალი იყო ABBA-ს წევრებიდან.

### სოლო კარიერა ABBA-ს შემდეგ 
1980 წლისთვის აგნეტამ გამოუშვა სამი ინგლისურ ენოვანი სოლო ალბომი, რომლებმაც დიდი პოპულარობა მოიპოვეს ევროპაში.

1982 წელს მან ჩაწერა დუეტი შვედ მომღერალ ტომას ლედინთან, სიმღერას ერქვა "Never Again" და იგი ხუთ საუკეთესო სიმღერათა სიაში შევიდა შვედეთში, ნორვეგიაში, ბელგიაში და სამხრეთ აფრიკაში.

### მეორე ქორწინება 
1990 წლის, დეკემბერში აგნეტამ მეორედ იქორწინა ტომას სონენფელდზე.

## დისკოგრაფია 
:: **შვედურ-ენოვანი ალბომები**
* *Agnetha Fältskog* (1968)
* *Agnetha Fältskog Vol. 2* (1969)
* *Som jag är* (1970)
* *När en vacker tanke blir en sång* (1971)
* *Elva kvinnor i ett hus* (1975)
* *Nu tändas tusen juleljus* (1981)
* *Kom följ med i vår karusell* (1987)
::**ინგლისურ-ენოვანი ალბომები**
* *Wrap Your Arms Around Me* (1983)
* *Eyes of a Woman* (1985)
* *I Stand Alone* (1987)
* *My Colouring Book* (2004)
* *A* (2013)

## რესურსები ინტერნეტში
* 
* ABBA-ს ოფიციალური საიტი

## სქოლიო
კატეგორია:შვედი მომღერლები
კატეგორია:დაბადებული 1950
კატეგორია:ABBA-ს წევრები
კატეგორია:დაბადებული 5 აპრილი
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
ახალსოფელი (ხაშურის მუნიციპალიტეტი)

**ახალსოფელი** — სოფელი საქართველოში, შიდა ქართლის მხარის ხაშურის მუნიციპალიტეტში (ოსიაურის თემი), შიდა ქართლის ვაკეზე. მდინარე მტკვრის მარჯვენა ნაპირას. ზღვის დონიდან 680 მეტრი, ხაშურიდან 6,5 კილომეტრში. სოფელში დგას მაცხოვრის ეკლესია.

## ისტორია
საქართველოს სსრ უმაღლესი საბჭოს უწყებების მიხედვით სოფელი გამოეყო გომის სასოფლო საბჭოს და მიეკუთვნა ოსიაურის სასოფლო საბჭოს. 

## დემოგრაფია
2002 წლის აღწერის მონაცემებით სოფელში ცხოვრობს 190 ადამიანი. 2014 წელს კი ფიქსირდება კლება, სოფელში ცხოვრობს 137 კაცი, საიდანაც 71 მამაკაცია, ხოლო 66 ქალი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ვარსკვლავთკარიბჭე: ატლანტისი

**ვარსკვლავთკარიბჭე: ატლანტისი** () — სამეცნიერო ფანტასტიკური ჟანრის ამერიკულ–კანადური ტელესერიალია. ეს სერიალი, რომლის შემქმნელები არიან ბრედ რაიტი და რობერტ კუპერი, ვარსკვლავთკარიბჭე SG-1-ის განშტოებაა. მისი ქარგა ეყრდნობა ლეგენდას ატლანტიდის შესახებ და ვარსკვლავთკარიბჭე SG-1-ში მოპოვებულ ცნობებს ძველების შესახებ და, გარკვეულწილად, იგი ვარსკვლავთკარიბჭე SG-1–ის პარალელურ ამბავს წარმოადგენს პეგასის გალაქტიკაში. **ვარსკვლავთკარიბჭე: ატლანტისი** ვარსკვლავთკარიბჭე SG-1–ის მერვე სეზონის პარალელურად გავიდა ეთერში. ტელესერიალის ჩვენება დაიწყო 2004 წლის 16 ივლისს Sci-Fi-ის ქსელზე.

**ვარსკვლავთკარიბჭე: ატლანტისი** ისევე როგორც ვარსკვლავთკარიბჭე SG-1 **ვარსკვლავთკარიბჭის გამოგონილი სამყაროს** განუყოფელი ნაწილია.

## რესურსები ინტერნეტში 
*  საიტზე mgm.com
*  საიტზე syfy.com
* 
* *ვარსკვლავთკარიბჭე: ატლანტისი* - ეპიზოდების მეგზური საიტზე GateWorld

კატეგორია:ვარსკვლავთკარიბჭე
კატეგორია:2000-იანი წლების ამერიკული ტელესერიალები
კატეგორია:ამერიკული სამეცნიერო ფანტასტიკური ტელესერიალები
კატეგორია:ტელესერიალები ანბანის მიხედვით
Dangerously in Love

{{ინფოდაფა ალბომი
| სახელწოდება = Dangerously in Love
| ტიპი = studio
| შემსრულებელი = ბიონსე
| გარეკანი = Beyoncedangerously.jpeg
| გამოცემის თარიღი   = 
| ჩაწერის თარიღი    = მარტი 2002 – მარტი 2003
| ჟანრი =  
| ხანგრძლივობა = 
| ლეიბლი = 
| პროდიუსერი = 
| წინა_სახელწოდება   = 
| წინა_წელი    = 
| შემდეგი_სახელწოდება   = True Star: A Private Performance
| შემდეგი_წელი    = 2004
| სხვადასხვა         = 

***Dangerously in Love***  — ამერიკელი მომღერალ ბიონსე ნოულსის სადებიუტო ალბომი. იგი გამოვიდა 2003 წელს. დისკი გამოსცა ლეიბლმა Columbia Records. სხვადასხვა ქვეყანაში მას მრავალი გზის პლატინის სტატუსი ერგო.

## სიმღერები 
;შენიშვნები
* აღნიშნავს ძირითად პროდიუსერს.
* აღნიშნავს ვოკალის პროდიუსერს.

## ჩარტები
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
### სინგლები 
## სერტიფიცირებები და გაყიდვები
|}

## სქოლიო 
კატეგორია:2003 წლის სადებიუტო ალბომები
კატეგორია:ბიონსე ნოულსის ალბომები
კატეგორია:ალბომები კრეიგ ბროკმენის პროდიუსერობით
კატეგორია:ალბომები Focus...-ის პროდიუსერობით
კატეგორია:ალბომები მარკ ბეტსონის პროდიუსერობით
კატეგორია:ალბომები მისი ელიოტის პროდიუსერობით
კატეგორია:ალბომები რიჩ ჰარისონის პროდიუსერობით
კატეგორია:ალბომები სკოტ სტორჩის პროდიუსერობით
კატეგორია:Columbia Records-ის ალბომები
კატეგორია:გრემის ჯილდო საუკეთესო თანამედროვე რიტმ-ენდ-ბლუზური ალბომისთვის
დიდი ფლევი

**დიდი ფლევი** — სოფელი საქართველოში, ხაშურის მუნიციპალიტეტში, ფლევის ადმინისტრაციული ერთეულის ცენტრი (სოფლები: დიდი ფლევი, ნაცარგორა, პატარა ფლევი, ტკოცა). 

მდებარეობს დოღლაურის ვაკეზე (შიდა ქართლის ვაკის დასავლეთი ნაწილი), მდინარე ჭერათხევის (სურამულას მარცხენა შენაკადი) მარცხენა მხარეს, ზღვის დონიდან 820 მეტრზე. ხაშურიდან დაშორებულია 22 კილომეტრით, გომიდან (უახლოესი რკინიგზის სადგური) — 9 კილომეტრით. 

ფლევში მდებარეობს წმ. გიორგის (XIX ს-ის ბოლო), ღვთისმშობლისა (VIII-IX სს.) და წმ. გიორგის (განვითარებული ფეოდალური ხანა) ეკლესიები.

## ისტორია
ისტორიულ დოკუმენტებში გვხვდება ახალი და ზემო ფლევი. თავდაპირველად ფლევი ამირეჯიბების მამული იყო. ქუცნა ამირეჯიბმა იგი ულუმბის ღვთისმშობლის ეკლესიას შესწირა: „აქაურის წისქვილისათვის ფლეველთ თითო კოდი პური, თითო კოკა ღვინო სააღაპოდ“. მოგვიანებით იგი ბაგრატიონ-დავითიშვილების მამულია. მათ 1527-1556 წლებში იმერეთის მეფის ბაგრატ III-ის ნებართვით და ირანის შაჰის თამაზისაგან მიღებული ოქრო-ვერცხლით სხვა სოფლებთან ერთად შეიძინეს ფლევი. ბაგრატიონ-დავითაშვილები აქ XX საუკუნემდე სახლობდნენ.

სახელწოდება ნაწარმოებია -ევ სუფიქსის მეშვეობით, -ი სახელობითი ბრუნვის ნიაშანია, ხოლო ფუძეა „ფლ“, ტოპონიმი ფლევი უნდა მომდინარეობდეს ფლვა ლექსემისაგან. ამავე ლექსემისგან უნდა იყოს ნაწარმოები სახელწოდება ფლავი (გორის მუნიციპალიტეტი).

საბჭოთა პერიოდში ფლევში მოქმედებდა მევენახეობის საბჭოთა მეურნეობა.

## დემოგრაფია 
2002 წლის აღწერის მონაცემებით სოფელში ცხოვრობდა 530 ადამიანი. 2014 წელს სოფელში ცხოვრობს 390 კაცი, საიდანაც 194 მამაკაცია, ხოლო 196 ქალი.

ფლევში სახლობენ გვარები: გელაშვილი, დეკანოიძე, კაპანაძე, კვესაძე, ლომიძე, მთიულიშვილი, ნოზაძე, რაზმაძე, საძაგლიშვილი, ტეფნაძე, ხარაზიშვილი, (დიდი ფლევი), არსენიძე, ბუხრიკიძე (ბუცხრიკიძე), გაჩეჩილაძე, გელაშვილი, თაბუაშვილი, თედიაშვილი, ივანიშვილი, კილასონია, ლომიძე, ტაბატაძე, ტეფნაძე, შუბითიძე, ჩიქოვანი, ციცქიშვილი, ხარაზიშვილი (პატარა ფლევი).
## ლიტერატურა
*ლაცაბიძე თ., ხაშურის რაიონის ისტორია ტოპონიმებში, 2000 წ.

## სქოლიო
კატეგორია:ხაშურის მუნიციპალიტეტის სოფლები
ალ-ჰალიდი

**Al-Khalid**, ანუ **MBT 2000** (ტიპი-90-IIM) — ძირითადი საბრძოლო ტანკი, რომელიც შედის ჩინეთისა და პაკისტანის შეიარაღებაში. ეს ტანკი შექმნილია პაკისტანში. ტანკის ეკიპაჟი შედგება 3 წევრისგან, 125 მილიმეტრიანი გლუვი ზარბაზნისაგან, ანტი სატანკო რაკეტებისა და ღამე საბრძოლო აღჭურვილობისაგან.

## რესურსები ინტერნეტში
* KMDB 6TD-2 engine factsheet
* GlobalSecurity.org – Al-Khalid MBT-2000 MBT factsheet
* FAS.org – Al-Khalid/MBT-2000 MBT factsheet

## სქოლიო
კატეგორია:ძირითადი საბრძოლო ტანკები
PT-91 ტვარდი

**PT-91 „ტვარდი“** (პოლ. PT-91 Twardy) — პოლონეთის ძირითადი საბრძოლო ტანკი, საბჭოთა T-72-ს მოდიფიკაცია. გამოშვებულია 1995 წელს, შექმნილი 250-ზე მეტი ეგზემპლარი. 

## ოპერატორი ქვეყნები 
* 
* 
* 

## რესურსები ინტერნეტში 
* PT-91 Twardy Main Battle Tank
* PT-91 Twardy main battle tank Polish Defense industry 

კატეგორია:ძირითადი საბრძოლო ტანკები
ბიჯნისი

**ბიჯნისი** — სოფელი საქართველოში, შიდა ქართლის მხარის ხაშურის მუნიციპალიტეტში. (სურამის სადაბო თემი), ლიხის ქედის აღმოსავლეთ კალთაზე, მდინარე შუაღელეზე (სურამულას მარცხენა შენაკადი) ზღვის დონიდან 800 მეტრი, ხაშურიდან 8 კილომეტრი. 2006 წლის 1 იანვრის მონაცემებით სოფელში ცხოვრობს 89 კომლი, სულ 362 ადამიანი. სოფლის სასაფლაოზე დგას წმინდა მარინეს ეკლესია.

## დემოგრაფია
2002 წლის აღწერის მონაცემებით სოფელში ცხოვრობს 379 ადამიანი. 2014 წელს კი ფიქსირდება კლება, სოფელში ცხოვრობს 268 კაცი, საიდანაც 135 მამაკაცია, ხოლო 133 ქალი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
დამჩხრეულა

**დამჩხრეულა**, *დამჩხეულა*, — სოფელი საქართველოში, შიდა ქართლის მხარის ხაშურის მუნიციპალიტეტში (ცხრამუხის ადმინისტრაციული ერთეული).

მდებარეობს თრიალეთის ქედის ჩრდილოეთ კალთაზე, მდინარე მტკვრის მარჯვენა მხარეს, ზღვის დონიდან 700 მეტრის სიმაღლეზე, ხაშურიდან 6 კილომეტრის დაშორებით. ამჟამად სოფელში მუდმივი მოსახლეობა არაა. სოფლის სამხრეთით დგას წმინდა გიორგის ეკლესია.
## ისტორია
ისტორიულ წყაროებში მოიხსენიება დამჩხერალოს სახელით. შედიოდა ისტორიული საციციანოს შემადგენლობაში და წარმოადგენდა მის საზღვარს დასავლეთით (ვახუშტი ბატონიშვილის ნაშრომში აღწერილია როგორც მეოთხე სასპასპეტოს საზღვარი). ნიკოლოზ ბუნიათისშვილის 1730 წლის 6 იანვრის ნასყიდობის წიგნიდან ჩანს, რომ დამჩხერალო მას ქვიშხეთელი ვახუშტი აბაშიძისათვის მიუყიდია. სოფელს იხსენიებს იოანე ბატონიშვილი გვერდისძირის სოფლების აღწერისას (შედგენილია 1790-იან წლებში), მაგრამ ამ პერიოდში აქ მუდმივი მოსახლეობა არ ჩანს. მისი ხელმეორედ დასახლება იმერეთიდან გადმოსული ოჯახებით XIX საუკუნის დასაწყისიდან მოხდა. 1886 წელს სოფლის მოსახლეობა 186 ადამიანს შეადგენდა.     

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ლიტერატურა
* ლაცაბიძე თ., ხაშურის მუნიციპალიტეტის ისტორია ტოპონიმებში, გაზ. „ხაშურის მოამბე“, № 15, 8 აპრილი, 2019, გვ. 5.

## სქოლიო
კატეგორია:ხაშურის მუნიციპალიტეტის სოფლები
ქვემო აძვისი

**ქვემო აძვისი** — სოფელი საქართველოში, შიდა ქართლის მხარის ხაშურის მუნიციპალიტეტში (გომის თემი), შიდა ქართლის ვაკეზე, მდინარე ჭერათხევის (სურამულას მარცხენა შენაკადი) ნაპირზე. ზღვის დონიდან 680 მეტრი, ხაშურიდან 17 კილომეტრი. სასაფლაოზე დგას ღვთისმშობლის ეკლესია.

## დემოგრაფია
2002 წლის აღწერის მონაცემებით სოფელში ცხოვრობს 146 ადამიანი. 2014 წელს კი ფიქსირდება კლება, სოფელში ცხოვრობს 111 კაცი, საიდანაც 55 მამაკაცია, ხოლო 56 ქალი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ურთხვა

**ურთხვა** — სოფელი საქართველოში, შიდა ქართლის მხარის ხაშურის მუნიციპალიტეტში (სურამის სადაბო თემი), მდებარეობს ლიხის ქედის აღმოსავლეთ კალთაზე, ზღვის დონიდან 800 მეტრი, ხაშურიდან 7 კილომეტრი. სოფლის ჩრდილოეთით, მაღალ მთაზე, დგას წმინდა გიორგის ეკლესია.

## დემოგრაფია
2002 წლის აღწერის მონაცემებით სოფელში ცხოვრობს 235 ადამიანი. 2014 წელს კი ფიქსირდება კლება, სოფელში ცხოვრობს 176 კაცი, საიდანაც 87 მამაკაცია, ხოლო 89 ქალი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ქვემო ოსიაური

**ქვემო ოსიაური** — სოფელი საქართველოში, შიდა ქართლის მხარის ხაშურის მუნიციპალიტეტში (ოსიაურის თემი), შიდა ქართლის ვაკეზე მდინარე სურამულას ნაპირას. ზღვის დონიდან 670 მეტრი, ხაშურიდან 4 კმ.

## დემოგრაფია
2002 წლის აღწერის მონაცემებით სოფელში ცხოვრობს 989 ადამიანი. 2014 წელს კი ფიქსირდება კლება, სოფელში ცხოვრობს 734 კაცი, საიდანაც 372 მამაკაცია, ხოლო 362 ქალი.

## იხილეთ აგრეთვე 
* ზემო ოსიაური

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
დიდი ბეკამი

**დიდი ბეკამი** — სოფელი საქართველოში, შიდა ქართლის მხარის ხაშურის მუნიციპალიტეტში (ადმინისტრაციული ერთეული სურამი). 

მდებარეობს ლიხის ქედის აღმოსავლეთ კალთაზე, ზღვის დონიდან 800 მეტრზე, ხაშურიდან 6 კმ-ში. 

სოფელი ბეკამი იხსენიება ვახუშტი ბატონიშვილის (XVIII ს.) სურამის წყლის სოფელთა სიაში. სოფლის ჩრდილო-აღმოსავლეთით დგას წმ. გიორგის („კვართის“) დარბაზული ეკლესია (განვითარებული შუა საუკუნეები), სამხრეთ-აღმოსავლეთით, სასაფლაოზე, კი — სავანეთის წმინდა გიორგის დარბაზული ეკლესია (XVIII ს.).

## ისტორია
საქართველოს სსრ უმაღლესი საბჭოს უწყებების მიხედვით სოფელი გამოეყო ტეზრის სასოფლო საბჭოს და მიეკუთვნა სურამის სადაბო საბჭოს. 

## დემოგრაფია
2002 წლის აღწერის მონაცემებით სოფელში ცხოვრობს 308 ადამიანი. 2014 წელს კი ფიქსირდება კლება, სოფელში ცხოვრობს 180 კაცი, საიდანაც 82 მამაკაცია, ხოლო 98 ქალი.

## ფოტოგალერეა 

სურათი:St.georgofbekami.jpg|ბეკამის წმინდა გიორგის ტაძარიჯაბა ლაბაძის ფოტო
სურათი:Didi bekami.JPG|

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ტკოცა

**ტკოცა** — სოფელი საქართველოში, შიდა ქართლის მხარის ხაშურის მუნიციპალიტეტში (ფლევის თემი), შიდა ქართლის ვაკეზე. ზღვის დონიდან 800 მეტრი, ხაშურიდან 23 კილომეტრი. 2014 წლის მონაცემებით სოფელში ცხოვრობს 487 ადამიანი.

## ისტორია
საქართველოს სსრ უმაღლესი საბჭოს უწყებების მიხედვით სოფელი გამოეყო ფლევის სასოფლო საბჭოს და მიეკუთვნა წაღვლის სასოფლო საბჭოს. 

## დემოგრაფია 
2002 წლის აღწერის მონაცემებით სოფელში ცხოვრობს 689 ადამიანი. 2014 წელს სოფელში ცხოვრობს 487 კაცი, საიდანაც 251 მამაკაცია, ხოლო 236 ქალი.

## ლიტერატურა
## სქოლიო 
კატეგორია:ხაშურის მუნიციპალიტეტის სოფლები
ყიფიანთუბანი

**ყიფიანთუბანი** — სოფელი საქართველოში, შიდა ქართლის მხარის ხაშურის მუნიციპალიტეტში (ქვიშხეთის თემი), ლიხის ქედის აღმოსავლეთ კალთაზე. ზღვის დონიდან 800 მეტრი, ხაშურიდან 8 კმ. სოფელში არის რამდენიმე ნაეკლესიარი.

## დემოგრაფია
2014 წლის აღწერის მონაცემებით სოფელში ცხოვრობს 216 ადამიანი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ქვემო ბროლოსანი

**ქვემო ბროლოსანი** — სოფელი საქართველოში, შიდა ქართლის მხარის ხაშურის მუნიციპალიტეტში (წაღვლის თემი), მდინარე ჭერათხევის (სურამულას  მარცხენა შენაკადი) მარცხენა მხარეს. ზღვის დონიდან 895 მეტრი, ხაშურიდან 26 კმ.

## ისტორია
საქართველოს სსრ უმაღლესი საბჭოს უწყებების მიხედვით სოფელი გამოეყო ალის სასოფლო საბჭოს და მიეკუთვნა წაღვლის სასოფლო საბჭოს. 

## დემოგრაფია
2014 წლის აღწერის მონაცემებით სოფელში ცხოვრობს 118 ადამიანი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
TR-580

**TR-580** — რუმინული საშუალო ტანკი, რომელიც შექმნილია საბჭოთა Т-55-ის ბაზაზე. გამოშვებულია 1979–1985 წლებში, 405 ეგზემპლარი. არის რუმინეთის არმიის ძირითადი საბრძოლო ტანკი. ასევე მცირე რაოდენობით გამოიყენება ერაყში.

## ლიტერატურა
* Caravan, Alexandru (2010). „Tancul Românesc — O istorie (History of the Romanian Tank)„ (in Romanian). Statul Major al Forțelor Terestre (Romanian Land Forces Staff).
* Foss, Christopher F. (2005). Jane’s Armour and Artillery 2005—2006. Jane’s Information Group. ISBN 978-0-7106-2686-8.
* Foss, Christopher F. (2000). Jane’s Tank and Combat Vehicles Recognition Guide. New York: Harper Collins Publishers. ISBN 978-0-00-472452-2.
* Gelbart, Marsh (1996). Tanks main battle and light tanks. Brassey’s UK Ltd. ISBN 1-85753-168-X.

## სქოლიო
კატეგორია:ძირითადი საბრძოლო ტანკები
კატეგორია:იარაღიები ანბანის მიხედვით
დიდი ხალები

**დიდი ხალები** — სოფელი საქართველოში, შიდა ქართლის მხარის ხაშურის მუნიციპალიტეტში, ხალების ადმინისტრაციული ერთეულის ცენტრი (სოფლები: დიდი ხალები, ალექსანდრესწყარო, პატარა ხალები, სარტყელა, ღართა, ღვრიაწყალი).

მდებარეობს თრიალეთის ქედის ჩრდილოეთ კალთაზე, ზღვის დონიდან 790 მ-ზე, ხაშურიდან 12 კმ დაშორებით. საბჭოთა პერიოდში განვითარებული იყო მეცხოველეობა. სოფლის სასაფლაოზე დგას მაცხოვრის ეკლესია, ხოლო სოფლის აღმოსავლეთით — ქარტის ეკლესია.
## დემოგრაფია
2014 წლის აღწერის მონაცემებით სოფელში 26 მცხოვრებია.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ღართა

**ღართა** — სოფელი საქართველოში, შიდა ქართლის მხარის ხაშურის მუნიციპალიტეტში (ხალების თემი), თრიალეთის ქედის ჩრდილოეთ კალთაზე. 2014 წლის აღწერის მონაცემებით სოფელში ცხოვრობს 15 ადამიანი.

## ისტორია 
1625 წელს სოფელ ღართას მიდამოებში ქართლის სამეფო ლაშქარმა გიორგი სააკაძის სარდლობით ამოწყვიტა ყიზილბაშთა ლაშქრის ჭარბი ძალები და შეაჩერა მტრის სვლა თბილისისაკენ. 1778 წელს სოფელ მუხრანიდან მომავალმა ქეთევან დედოფლის მხლებლებმა, 300-კაციანმა მორიგე ჯარის რაზმმა სოფელთან სასტიკად დაამარცხა და უკუაგდო 500-კაციანი ლეკთა რაზმი და დარბევას გადაარჩინა ახლომდებარე სოფლები.

ვახუშტი და იოანე ბატონიშვილებიც ამ სოფელს იცნობენ. ვახუშტის დატანილი აქვს რუკაზე, ხოლო იოანეს დაუფიქსირებია თავის „აღწერაში“. მის დროს აქ მოსახლეობა არ ჩანს.

1886 წლის აღწერით ღართაში 10 კომლია (56 კაცი და 51 ქალი, სულ 107 კაცი), მოსახლეობა, ეროვნული შემადგენლობის თვალსაზრისით,  მთლიანად ოსურია. ღართიდან 1991 წელს ოსური მოსახლეობის ერთი ნაწილი სხვაგან გადავიდა საცხოვრებლად.

აქ სახლობენ გვარები: ბიწოშვილი და გაგლოშვილი.

## ლიტერატურა
* ლაცაბიძე თ., ხაშურის მუნიციპალიტეტის ისტორია ტოპონიმებში, გაზ., „ხაშურის მოამბე“, № 30, 5 აგვისტო, 2019, გვ., 5

## სქოლიო
კატეგორია:ხაშურის მუნიციპალიტეტის სოფლები
ღვრიაწყალი

**ღვრიაწყალი** — სოფელი საქართველოში, შიდა ქართლის მხარის ხაშურის მუნიციპალიტეტში (ხალების თემი), თრიალეთის ქედის ჩრდილოეთ კალთაზე. ზღვის დონიდან 720 მეტრი, ხაშურიდან 12 კმ.

## ისტორია 
ვახუშტი და იოანე ბატონიშვილები ღვრიაწყალს არ იცნობენ, არც ქართულ ისტორიულ და კონომიკური ხასიათის ძეგლებში გვხვდება. შედიოდა ისტორიულ საციციანოში.

## მოსახლეობა 
1886 წლის აღწერით აქ 10 კომლი მოსახლეა (44 კაცი და 28 ქალი, სულ 72 კაცი). მოსახლეობა, ეროვნული თვალსაზრისით, მთლიანად ოსურია. 1925 წელს ღვრიაწყალზე ცხოვრობდა 19 კომლი.

2006 წლის 1 იანვრის მონაცემებით სოფელში ცხოვრობდა 16 კომლი, სულ 31 ადამიანი.

აქ სახლობენ გვარები: გაგლოშვილი, გასიშვილი, გობოზაშვილი, პაქსაშვილი, ფილიშვილი...

## ლიტერატურა
* ლაცაბიძე თ., ხაშურის მუნიციპალიტეტის ისტორია ტოპონიმებში, გაზ., „ხაშურის მოამბე“, № 30, 5 აგვისტო, 2019, გვ., 5

## სქოლიო
კატეგორია:ხაშურის მუნიციპალიტეტის სოფლები
ქვიშხეთი

**ქვიშხეთი** — სოფელი საქართველოში, შიდა ქართლის მხარის ხაშურის მუნიციპალიტეტში, ლიხის ქედის აღმოსავლეთ კალთზე. ქვიშხეთის თემის ცენტრი (სოფლები: ბეღლეთი, ბულბულისციხე, მონასტერი, რუსაანთუბანი, სავანისუბანი, სათივე, სარმანიშვილისკარი, ტაშისკარი, ტეზერი, ყიფიანთუბანი). ზღვის დონიდან 730 მეტრი, ხაშურიდან 10 კმ. სოფელში დგას: აღდგომის ეკლესია, კოშკი, მთაწმინდის ეკლესია, ფერისცვალების ეკლესია, წმინდა გიორგის ეკლესია და წმინდა ელიას ეკლესია. სოფელში არის ქვიშხეთის დიმიტრი ყიფიანის სახლ-მუზეუმი.

## დემოგრაფია
2014 წლის აღწერის მონაცემებით სოფელში ცხოვრობს 1699 ადამიანი.

## ისტორია 
ქვიშხეთი ქართლის სააბაშიოს ცენტრია. აქ აბაშიძეები XVI საუკუნის 20-იანი წლებიდან მკვიდრდებიან, მაშინ, როდესაც არადეთის წყალს აქეთ მდებარე ტერიტორია (ალი, სურამი, ახალდაბა და სხვა) იმერეთის სამეფოს ხელში გადავიდა. აღნიშნული ტერიტორია 1527 წელს ლუარსაბ I-მა გადასცა იმერეთის მეფეს - ბაგრატ III-ს ქართლის სამეფო ტახტზე ასვლაში გაწეული დახმარებისათვის.

1711 წელს ქართლის მეფე იესემ უძეოდ გარდაცვლილი პაატა აბაშიძის მამული - ქართლის სააბაშიო ქვიშხეთითურთ უბოძა ვახუშტი აბაშიძეს.

ქვიშხეთმა და მისმა რეგიონმა დიდი აოხრებები განიცადა ქართლში ყიზილბაშობის პერიოდში 1735-1744 წლებში. განსაკუთრებით, მძიმე იყო 1742-1745 წლები, როცა ქართლში ყიზილბაშების წინააღმდეგ მიმდინარეობდა აჯანყება გივი ამილახორის ხელმძღვანელობით.

1744 წელს ქვიშხეთში აბაშიძის ქალზე იქორწინა ერეკლე მეფემ.

1748 წელს ლეკები „მიადგნენ აბაშიძის ქვიშხეთის ციხეს, აიღეს ისიც და წამოიღეს უთვალავი ტყვე ანუ საქონელი ურიცხვი“.

თეიმურაზ II-ის ზემო ქართლის მორიგე ლაშქრის 1756 წლის დავთრის მიხედვით, ქვიშხეთიდან სავალდებულოდ ითვლებოდა აბაშიძეების მიერ ლაშქარში გლეხების გაყვანა - ცხენოსანი თ(9), ქვეითი ვ(6). იქმნა ჯამი (ეი)(15).

XIX საუკუნის 40-იანი წლებიდან ქვიშხეთში მკვიდრდებიან სუმბათაშვილები. ქვიშხეთის მოსახლეობა მთლიანად ქართულია.

გაზაფხულზე თოვლის დნობითა და წვიმების შედაგად ადიდებულ მდინარე შოლას, რომელიც ქვიშხეთში ჩამოედინება, ქვიშა და ხეები ჩამოჰქონდაო, ასე ხსნის სახელწოდებას ხალხური ტრადიცია.

## ტოპონიმები 
* გიგიტაშვილების უბანი — უბანი სოფელში.
* გოდაბრელიძის მიწა — სათესი სოფლის სამხრეთით.
* დიდგულების წყარო — წყარო სოფელში.
* თავკოკოლა — ადგილი სოფლის დასავლეთით (ადგილობრივები სამქვასაც უწოდებენ).
* კოშკის უბანი — უბანი სოფელში.
* ლეკის გზა — გზა სოფლის დასავლეთით, იგივე აბაშიძეების გზა.
* მჭედლიშვილების უბანი — უბანი სოფელში.
* მიხეილის წყარო — წყარო სოფელში.
* ნახვეტრები — სახნავ-სათესი სოფლის სამხრეთ-აღმოსავლეთით.
* საბუდარები — ადგილი სოფლის დასავლეთით.
* ცუცქირიძეების წყარო — წყარო სოფელში.
* ჭალის უბანი — უბანი სოფელში.
* გომარლების უბანი — სოფლის შესასვლელი.
* გიგიტაშვილების წყარო — წყარო სოფელში.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
კატეგორია:შიდა ქართლის მხარის კურორტები
დიდი ყელეთი

**დიდი ყელეთი** — სოფელი საქართველოში, შიდა ქართლის მხარის ხაშურის მუნიციპალიტეტში (ადმინისტრაციული ერთეული წრომი). 

მდებარეობს მდინარეების მტკვრისა და ძამის წყალგამყოფი ყელეთის ქედის ჩრდილოეთ კალთაზე, ზღვის დონიდან 890 მეტრზე, ხაშურიდან 16 კილომეტრის დაშორებით. საბჭოთა პერიოდში განვითარებული იყო მეცხოველეობა. სოფელსა და მის შემოგარენში არის კოშკი, ლაღიჯვრის ეკლესია, წმინდა გიორგის ეკლესია, წვერსაყდარი.

## დემოგრაფია
2014 წლის აღწერის მონაცემებით სოფელში ცხოვრობს 22 ადამიანი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ზემო ბროლოსანი

**ზემო ბროლოსანი** — სოფელი საქართველოში, ხაშურის მუნიციპალიტეტის წაღვლის ადმინისტრაციულ ერთეულში (შიდა ქართლის მხარე).

მდებარეობს ლიხის ქედის აღმოსავლეთ მთისწინეთში, მდ. ჭერათხევის (სურამულის მარცხენა შენაკადი) მარცხენა მხარეს, ზღვის დონიდან 900 მ-ზე, ხაშურიდან 28 კმ-ში, გომიდან (უახლოესი რკინიგზის სადგური) 17 კმ-ში. 

სოფლის სამხრეთით, 500 მ დაშორებით სასაფლაოზე დგას გვიანდელი შუა საუკუნეების წმ. გიორგის ერთნავიანი ეკლესია. აქვე, დაახლოებით 50 მ-ზე, 1915 აგებული მეორე ერთნავიანი ეკლესია დგას.

## დემოგრაფია
2014 წლის აღწერის მონაცემებით სოფელში ცხოვრობს 97 ადამიანი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
ცხრამუხა

**ცხრამუხა** — სოფელი საქართველოში, შიდა ქართლის მხარის ხაშურის მუნიციპალიტეტში, შიდა ქართლის ვაკეზე, მდინარე მტკვრის მარცხენა მხარეს. თემის ცენტრი (სოფლები: თაგვეთი, რბონა). ნასოფლარი დამჩხრეულა. ზღვის დონიდან 720 მეტრი, ხაშურიდან 3 კმ. სოფელში დგას კოშკი და წმინდა ნინოს ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 1728 ადამიანი.

## ისტორია
ცხრამუხა ისტორიულ წყაროებში XVIII საუკუნიდან გვხვდება. როსტომ და დავით აბაშიძეების მიერ მამულის ნასყიდობის 1751 წლის სიგელში მოიხსენიება ცხრამუხა (ცხორომუხა), როგორც გაყიდული ჭალის მამულის საზღვარი. ცხრამუხა ქართლის სააბაშიოში შედიოდა და ქვიშხეთელი აბაშიძეების კუთვნილებას წარმოადგენდა. შემდეგ იგი ამილახორების ხელშია. ერთ-ერთი დოკუმენტი, რომელშიც ცხრამუხაა მოხსენიებული, 1771 წლის 17 იანვრით თარიღდება. ეს დოკუმენტი არის განჩინება რევაზ ამილახორსა და ნიკოლოზ აბაშიძეს შორის მამულის საქმეზე. ერეკლე II-ის იმავე წლის 20 იანვრის ბრძანებაში ნათქვამია, რომ ცხრამუხა ამილახორს დარჩა.

ცხრამუხაც არაერთხელ გამხდარა ლეკთა თავდასხმის ობიექტი. საქართველოს რუსეთთან შეერთების შემდეგაც გრძელდებოდა მათი თავდასხმები. აბაშიძეების ერთ-ერთ დოკუმენტში ნათქვამია, რომ 1808 წელს 

1865 წელს აქ ცხოვრობს 46 კომლი გლეხი. აქედან სახელმწიფოა 15, ხოლო დროებით ვალდებული 31 კომლი. 1886 წელს ცხრამუხაში უკვე 91 კომლია (284 კაცი და 253 ქალი, სულ 537 კაცი). მოსახლეობის ეროვნული შემადგენლობა მთლიანად ქართულია.

ცხრამუხაში სახლობენ გვარები: ბარბაქაძე, ბერიძე, ბირკაძე, გელაშვილი, გოგალაძე, გოგალაშვილი, გოგნიაშვილი, ელბაქიძე, თიგიშვილი, კაპანაძე, კოჟორიძე, კურტანიძე, ლაცაბიძე, ლომიძე, მინაძე, მიქელაძე, ოქრუაშვილი, რაზმაძე, ქართველიშვილი, ღონღაძე, ჩადუნელი, ჩაჩანიძე, ცერცვაძე, ციცქიშვილი...

სოფლის სახელწოდება დაკავშირებულია მუხასთან. სოფელში გვიჩვენებენ ადგილს, კერძოდ, დღევანდელ სასაფლაოსთან, წმ. ნინოს ეკლესიის ირგვლივ, სადაც ცხრა მუხა მდგარა და აქედან შეერქვა სოფელს სახელწოდება - ცხრამუხაო. სახელწოდება ცხრამუხა სიტყვათშეერთებით არის მიღებული. აქ მსაზღვრელი რიცხვითი სახელია, ხოლო საზღვრული, არსებითი სახელი. ამ რიგის არაერთი ტოპონიმია დაფიქისრებული ხაშურის მუნიციპალიტეტში (ორმუხები - უბანი, ორჯამიანა - წყარო და ა.შ.).

## ლიტერატურა
## სქოლიო
კატეგორია:ხაშურის მუნიციპალიტეტის სოფლები